
PLx 8/2023
București, 11.04.2023
BIROULUI  PERMANENT

AL

CAMEREI DEPUTAŢILOR
   
Vă înaintăm, alăturat, raportul comun asupra proiectului de Lege privind instituirea unei scheme de ajutor de stat pentru producătorii agricoli de legume - fructe şi cartofi, transmis spre dezbatere pe fond, Comisiei pentru buget, finanțe și bănci și Comisiei pentru agricultură, silvicultură, industrie alimentară și servicii specifice, cu adresa nr. PLx 8/2023 din 1 februarie 2023,  Camera Deputaţilor fiind Cameră decizională. 

     
În raport cu obiectul şi conţinutul său, proiectul de Lege face parte din categoria legilor ordinare.

	
                                      PREȘEDINTE, 

Bogdan-Iulian HUȚUCĂ


	PREȘEDINTE, 

Florin-Ionuț BARBU

PLx 8/2023
București, 11.04.2023

RAPORT COMUN
asupra 

proiectului de Lege privind instituirea unei scheme de ajutor de stat pentru producătorii agricoli de legume - fructe şi cartofi



În conformitate cu prevederile art. 95 din Regulamentul Camerei Deputaţilor, Comisia pentru buget, finanţe şi bănci și  Comisia pentru agricultură, silvicultură, industrie alimentară și servicii specifice au fost sesizate, spre dezbatere pe fond, cu proiectul de Lege privind instituirea unei scheme de ajutor de stat pentru producătorii agricoli de legume - fructe şi cartofi, transmis cu adresa nr. PLx 8/2023 din 1 februarie 2023.
Senatul, în calitate de primă Cameră sesizată, a adoptat proiectul de Lege în ședința din 21 decembrie 2022, cu respectarea prevederilor art.76 alin.(2) din Constituţia României, republicată.


Conform prevederilor art. 75 din Constituţia României, republicată, şi ale  art. 92 alin. (9) din Regulamentul Camerei Deputaţilor, Camera Deputaţilor este Cameră decizională.

La dezbaterea proiectului de Lege s-au avut în vedere: avizul favorabil cu observații și propuneri al Consiliului Legislativ, avizul favorabil al Consiliului Economic și Social și avizul favorabil cu amendamente admise și respinse al Comisiei pentru industrii și servicii.  
Proiectul de Lege supus dezbaterii are ca obiect de reglementare instituirea unei scheme de ajutor de stat pentru producătorii agricoli de legume, fructe şi cartofi, pentru o perioadă de trei ani. 

Schema propune acordarea de sprijin sub formă de grant, pe o perioadă de 3 ani, în valoare de 100.000 euro anual, în cazul persoanelor juridice şi a persoanelor fizice înregistrate fiscal, respectiv 300.000 euro anual în cazul cooperativelor pentru susţinerea activităţilor de sortare, ambalare, etichetare şi transport desfăşurate de producătorii agricoli de legume-fructe şi cartofi. 

Potrivit reglementărilor art. 62 și ale art. 64 din Regulamentul Camerei Deputaţilor, membrii celor două Comisii au examinat proiectul de Lege în şedinţe separate. 
Membrii Comisiei pentru agricultură, silvicultură, industrie alimentară și servicii specifice au examinat proiectul de Lege în şedinţa din 28 martie 2023. La ședința Comisiei pentru agricultură, silvicultură, industrie alimentară și servicii specifice deputații și-au înregistrat prezența conform listei de prezență.
Comisia pentru agricultură, silvicultură, industrie alimentară și servicii specifice a transmis un raport preliminar de adoptare a proiectului de Lege cu amendamente admise și amendamente respinse.     

Membrii Comisiei pentru buget, finanţe şi bănci au examinat proiectul de Lege în ședința din data de 11 aprilie 2023. La ședința Comisiei pentru buget, finanţe şi bănci deputații și-au înregistrat prezența conform listei de prezență.

La ședințele celor două Comisii raportoare a participat, în calitate de invitat, din partea Ministerului Agriculturii și Dezvoltării Rurale, domnul                         Dragoș Costin Telehuz, secretar de stat. 

În urma dezbaterilor, membrii Comisiei pentru buget, finanțe și bănci au hotărât, cu majoritatea voturilor deputaților prezenți, să preia în integralitate forma proiectului de Lege adoptată de Comisia pentru agricultură, silvicultură, industrie alimentară și servicii specifice.  

În consecință, membrii celor două Comisii au hotărât, cu majoritatea voturilor deputaților prezenți, să transmită plenului Camerei Deputaţilor, prezentul raport comun prin care propun adoptarea proiectului de Lege privind instituirea unei scheme de ajutor de stat pentru producătorii agricoli de legume - fructe şi cartofi, cu amendamentele admise prezentate în Anexa 1. 

Amendamentele respinse se regăsesc în Anexa 2. 

În raport cu obiectul şi conţinutul său, proiectul de Lege face parte din categoria legilor ordinare.
	PREȘEDINTE, 

Bogdan-Iulian HUȚUCĂ


	PREȘEDINTE, 

Florin-Ionuț BARBU 

	SECRETAR,

Iulius Marian FIRCZAK
	SECRETAR,

Constantin BÎRCĂ

	Șef serviciu,

Giorgiana ENE

Consilier parlamentar,

Valentina ROTARU
	Consilier parlamentar,

Mihaela STAN

	
	


    Anexa nr.1
AMENDAMENTE ADMISE

În urma examinării, Comisia propune adoptarea proiectului de Lege privind instituirea unei scheme de ajutor de stat pentru producătorii agricoli de legume - fructe şi cartofi, cu următoarele amendamente:
	Nr. crt.
	Text adoptat de Senat
	Amendamente admise/autor
	Motivare

	1. 
	Lege

privind instituirea unei scheme de ajutor de stat pentru producătorii agricolide legume - fructe şi cartofi
	Nemodificat
	

	2. 
	Art.l.- Prezenta lege instituie o schemă de ajutor de stat cu caracter temporar pentru susţinerea activităţilor de sortare, ambalare, etichetare şi transport pentru producătorii de legume - fructe şi cartofi, denumită în continuare Schemă.
	Nemodificat
	

	3. 
	Art.2.- Schema se aplică cu respectarea prevederilor cuprinse în Orientările Uniunii Europene privind ajutoarele de stat în sectoarele agricol şi forestier şi în zonele rurale pentru perioada 2023-2027 şi va intra în vigoare de la data aprobării de către Comisia Europeană.
	Art.2.- Schema se aplică cu respectarea prevederilor cuprinse în Orientările Uniunii Europene privind ajutoarele de stat în sectoarele agricol şi forestier şi în zonele rurale pentru perioada 2023-2027 şi se va aplica după autorizarea de către Comisia Europeană a ajutorului de stat.
Autor: Comisia pentru Agricultură, silvicultură, industrie alimentară și servicii specifice 
	Tehnică legislativă

Denumirea oficială a Orientărilor a fost marcată cu caractere cursive.

	4. 
	Art.3.- Schema se aplică pe întreg teritoriul României.
	Nemodificat
	

	5. 
	Art.4.- În sensul prezentei legi, termenii şi expresiile de mai jos au următoarele semnificaţii:

a)schemă de ajutor - orice act pe baza căruia, fară să mai fie nevoie de măsuri de punere în aplicare suplimentare, pot fi acordate ajutoare individuale întreprinderilor, precum şi orice act pe baza căruia pot fi acordate ajutoare care nu sunt legate de un proiect specific uneia sau mai multor întreprinderi;

b)întreprindere - orice entitate care desfăşoară o activitate economică, indiferent de forma saajuridică, potrivit art. 1 din anexa I la Regulamentul (UE) nr.702/2014 al Comisiei dîn&Z5 iunie 2014 de declarare a anumitor categorii de ajutoare în sectoarele agricol şi. fosestier şi în zonele rurale ca fiind compatibile cu piaţa internă, în aplicarea art. 107 şi 108 din Tratatul privind funcţionarea Uniunii Europene, cu modificările şi completările ulterioare;

c) producător de legume-fructe şi cartofi - persoană juridică, persoană fizică înregistrată fiscal conform prevederilor Ordonanţei de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, cooperativă conform Legii cooperaţiei agricole nr.566/2004, cu modificările şi completările ulterioare şi a Legii societăţilor nr.31/1990, republicată, cu modificările şi completările ulterioare, grup/organizaţie de producători, care produc şi comercializează legume-fructe şi/sau cartofi.
	Art.4.- În sensul prezentei legi, termenii şi expresiile de mai jos au următoarele semnificaţii:

a)
întreprindere - orice entitate care desfăşoară o activitate economică, indiferent de forma sa juridică, potrivit art.1 din anexa I la Regulamentul (UE) nr.702/2014 al Comisiei din 25 iunie 2014 de declarare a anumitor categorii de ajutoare în sectoarele agricol şi forestier şi în zonele rurale ca fiind compatibile cu piaţa internă, în aplicarea art.107 şi 108 din Tratatul privind funcţionarea Uniunii Europene, cu modificările şi completările ulterioare;

b)    producător de legume-fructe şi cartofi - persoană juridică, persoană fizică înregistrată fiscal conform prevederilor Ordonanţei de urgenţă a Guvernului nr.44/2008 privind desfășurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări și completări prin Legea nr.182/2016, cu modificările şi completările ulterioare, cooperativă agricolă înființată, organizată și care funcționează potrivit Legii cooperaţiei agricole nr.566/2004, cu modificările şi completările ulterioare şi Legii societăţilor nr.31/1990, republicată, cu modificările şi completările ulterioare, grup/organizație de producători, care produc şi comercializează legume-fructe şi/sau cartofi;

c)
schemă de ajutor - orice act pe baza căruia, fără să mai fie nevoie de măsuri de punere în aplicare suplimentare, pot fi acordate ajutoare individuale întreprinderilor, precum şi orice act pe baza căruia pot fi acordate ajutoare care nu sunt legate de un proiect specific uneia sau mai multor întreprinderi;

d) spații protejate - spații special amenajate ce au ca scop protejarea culturilor de legume și fructe prin diferite mecanisme și construite din diferite materiale, precum: sere, solarii, tunele de protecție.

Autorii amendamentelor:

Daniel Blaga, deputat USR

Viorel Băltărețu, deputat USR
	Potrivit exigențelor de tehnică legislativă, definițiile trebuie redate în ordine alfabetică. 

Pentru o informare legislativă corectă și completă asupra actelor normative citate, a fost inserată mențiunea actului normativ prin care OUG 44/2008 a fost aprobat. 

Pentru o exprimare adecvată și o unitate terminologică cu Legea 566/2004.

Definirea spațiilor protejate este necesară având în vedere folosirea termenilor în contextul prezentei legi la art. 5 pct. d).

	6. 
	Art.5.- (1) Schema se acordă solicitanţilor care îndeplinesc cumulativ următoarele condiţii:

a)să fie persoană juridică, persoană fizică înregistrată fiscal conform prevederilor Ordonanţei de urgenţă a Guvernului nr.44/2008, cu modificările şi completările ulterioare, cooperativă conform Legii nr.566/2004, cu modificările şi completările ulterioare şi a Legii nr.31/1990, republicată cu modificările şi completările ulterioare, grup/organizaţie de producători, după caz;
b)să deţină şi să exploateze suprafeţe cultivate cu legume, cartofi, fructe, plantaţii de pomi fructiferi, plantaţii de arbuşti şi/sau semiarbuşti fructiferi, plantaţii cu struguri de masă destinaţi consumului uman;
c)să comercializeze legume, cartofi şi/sau fructe;

d)suprafaţa minimă destinată cultivării în spaţii protejate să fie de 500 mp;
e) să prezinte dovada lipsei datoriilor la bugetul de stat;
f) să facă dovada prin documente justificative că valoarea producţiei comercializate în trimestrul pentru care se solicită ajutorul a fost de minimum 1.000 euro;
g) )să nu se afle în reorganizare, lichidare sau faliment la data accesării ajutorului de stat fară a fi emisă o decizie definitivă a instanţelor judecătoreşti de constatare a falimentului până la data sus menţionată.

	Art.5.- Schema se acordă solicitanților care îndeplinesc cumulativ următoarele condiţii:
a)
să fie persoană juridică, persoană fizică înscrisă în registrul agricol și înregistrată fiscal conform prevederilor Ordonanţei de urgenţă a Guvernului nr.44/2008, aprobată cu modificări și completări prin Legea nr.182/2016, cu modificările şi completările ulterioare, cooperativă agricolă înființată, organizată și care funcționează potrivit Legii nr.566/2004, cu modificările şi completările ulterioare, şi Legii nr.31/1990, republicată cu modificările şi completările ulterioare, grup/organizaţie de producători, după caz;

b) să deţină şi să exploateze, în nume propriu sau prin membrii cooperatori/asociați, suprafeţe cultivate cu legume, cartofi, fructe, plantaţii de pomi fructiferi, plantaţii de arbuști şi/sau semiarbuşti fructiferi, plantaţii cu struguri de masă destinați consumului uman;

c) Nemodificat

d) în cazul spațiilor protejate, suprafața minimă destinată cultivării să fie de 500mp;
Se elimină
e) să facă dovada prin documente justificative că a realizat activitățile prevăzute la art.1 și că valoarea producţiei comercializate anual pentru care se solicită ajutorul a fost de minimum 1.000 euro, echivalentul în lei la cursul Băncii Naționale a României la data comercializării. 

f) să nu se afle în lichidare sau faliment la data accesării ajutorului de stat fără a fi emisă o decizie definitivă a instanțelor judecătoreşti de constatare a falimentului până la această dată.
Autor: Comisia pentru Agricultură, silvicultură, industrie alimentară și servicii specifice
	Întrucât art. 5 nu este structurat în mai multe alineate, marcajul (1) din debutul textului a fost eliminat.

Vor exista norme care să indice documentele necesare.
Trebuie indicat și echivalentul în lei atunci când avem în textul de lege sume în euro.
Pentru corelare cu modificările aduse la art.2.



	7. 
	Art.6.- Sumele acordate cu titlu de ajutor de stat în condiţiile prezentei legi nu sunt supuse executării silite prin poprire în cazul în care împotriva beneficiarilor acestora a fost pornită procedura de executare silită
	Nemodificat


	

	8. 
	Art.7.- Ajutorul de stat instituit prin prezenta schemă se acordă pe o perioadă de 3 ani
	Art.7.- Ajutorul de stat instituit prin prezenta schemă se acordă pe o perioadă de 3 ani, pentru producția autohtonă și o singură dată pe an.
Autor: Comisia pentru Agricultură, silvicultură, industrie alimentară și servicii specifice
	

	9. 
	Art.8.- Valoarea ajutorului de stat reprezintă 20% din valoarea producţiei comercializate şi se acordă în tranşe trimestriale, dar nu poate depăşi anual 100.000 de euro în cazul persoanelor juridice şi persoanelor fizice înregistrate fiscal conform prevederilor Ordonanţei de urgenţă a Guvernului nr.44/2008, cu modificările şi completările ulterioare, respectiv 300.000 de euro în cazul cooperativelor şi grupurilor/organizaţiilor de producători.
	Art.8.- Valoarea ajutorului de stat reprezintă 20% din valoarea producţiei comercializate şi se acordă anual, dar nu poate depăşi 100.000 de euro, echivalentul în lei la cursul Băncii Naționale a României la data comercializării, în cazul persoanelor juridice şi persoanelor fizice înregistrate fiscal conform prevederilor Ordonanţei de urgenţă a Guvernului nr.44/2008, aprobată cu modificări și completări prin Legea nr.182/2016, cu modificările şi completările ulterioare, respectiv 300.000 de euro, echivalentul în lei la cursul Băncii Naționale a României la data comercializării, în cazul cooperativelor agricole înființate, organizate și care funcționează potrivit Legii nr. 566/2004, cu modificările şi completările ulterioare şi Legii nr. 31/1990, republicată cu modificările şi completările ulterioare şi grupurilor/organizaţiilor de producători.
Autor: Comisia pentru Agricultură, silvicultură, industrie alimentară și servicii specifice
	

	10. 
	Art.9.- Fondurile necesare schemei instituită prin prezenta lege se asigură din bugetul de stat, prin bugetul Ministerului Agriculturii şi Dezvoltării Rurale.
	Art.9.- Fondurile necesare schemei instituită prin prezenta lege se asigură de la bugetul de stat, prin bugetul Ministerului Agriculturii şi Dezvoltării Rurale.”
	Tehnică legislativă

	11. 
	Art.10. Ministerul Agriculturii şi Dezvoltării Rurale este responsabil pentru implementarea prevederilor prezentei legi.
	Nemodificat


	

	12. 
	Art.11.- Ajutorul de stat prevăzut la art.l poate fî cumulat cu alte forme de sprijin acordate în conformitate cu legislaţia europenă şi naţională în vigoare.
	Nemodificat


	

	13. 
	Art.12.- Cererea de plată pentru acordarea ajutorului de stat se depune la sediul centrelor judeţene/municipiului Bucureşti ale Agenţiei de Plăţi şi Intervenţie în Agricultură.
	Art.12.- Cererea de plată pentru acordarea ajutorului de stat se depune la sediul instituțiilor cu atribuții în domeniu, stabilite de Ministerul Agriculturii și Dezvoltării Rurale prin norme metodologice.
Autor: Comisia pentru Agricultură, silvicultură, industrie alimentară și servicii specifice
	

	14. 
	
	Art.13.- (1) Ministerul Agriculturii și Dezvoltării Rurale notifică Schema Comisiei Europene.

(2) În situația în care decizia Comisiei Europene de acordare a ajutorului de stat conține prevederi noi sau diferite față de schema notificată, prevederile schemei se completează și/sau se modifică în mod corespunzător.
Autor: Comisia pentru Agricultură, silvicultură, industrie alimentară și servicii specifice
	

	15. 
	Art.13.- În termen de 30 de zile de la data intrării în vigoare a prezentei legi, la propunerea Ministerului Agriculturii şi Dezvoltării Rurale, Guvernul va aproba, prin hotărâre, normele metodologice de aplicare a prevederilor prezentei legi
	Art.14.- În termen de 30 de zile de la data primirii deciziei Comisiei Europene de acordare a ajutorului de stat, prevăzută la art.13, Guvernul, la propunerea Ministerului Agriculturii şi Dezvoltării Rurale, adoptă, prin hotărâre, normele metodologice de aplicare a acesteia, care se publică în Monitorul Oficial al României, Partea I.
Autor: Comisia pentru Agricultură, silvicultură, industrie alimentară și servicii specifice
	Norma a fost reformulată pentru respectarea exigențelor de tehnică legislativă


Anexa nr.2
AMENDAMENTE RESPINSE
	Nr. crt.
	Text adoptat de Senat
	Amendamente respinse/autor
	Motivarea 
1. Susținerii 

2. Respingerii
	Cameră Decizionlă

	1.
	Art.5.- (1) Schema se acordă solicitanților care îndeplinesc cumulativ următoarele condiţii:

a)
să fie persoană juridică, persoană fizică înregistrată fiscal conform prevederilor Ordonanţei de urgenţă a Guvernului nr.44/2008, cu modificările şi completările ulterioare, cooperativă conform Legii nr.566/2004, cu modificările şi completările ulterioare şi a Legii nr.31/1990, republicată cu modificările şi completările ulterioare, grup/organizaţie de producători, după caz;

b)
să deţină şi să exploateze suprafeţe cultivate cu legume, cartofi, fructe, plantaţii de pomi fructiferi, plantaţii de arbuști şi/sau semiarbuşti fructiferi, plantaţii cu struguri de masă destinați consumului uman;

c)
să comercializeze legume, cartofi şi/sau fructe;

d)
suprafaţa minimă destinată cultivării în spaţii protejate să fie de 500 mp;

e)
să prezinte dovada lipsei datoriilor la bugetul de stat;

f)
să facă dovada prin documente justificative că valoarea producţiei comercializate în trimestrul pentru care se solicită ajutorul a fost de minimum 1.000 euro;
	Art. 5 alin. 1 punctele b), d) și f) se modifică și vor avea următorul cuprins, după cum urmează:
---------
b) să deţină şi să exploateze suprafeţe cultivate cu legume, cartofi, fructe, plantaţii de pomi fructiferi, plantaţii de arbuști şi/sau semiarbuşti fructiferi și/sau plantaţii cu struguri de masă destinați consumului uman;

---------

d) în cazul legumicultorilor, suprafaţa minimă destinată cultivării în spaţii protejate să fie de 500 mp;

---------

f) să facă dovada prin documente justificative că valoarea producţiei comercializate în trimestrul pentru care se solicită ajutorul a fost de minimum 1.000 euro; pentru îndeplinirea acestei condiții, valoarea producţiei comercializate trebuie să corespundă cu producția declarată la Agenţia de Plăţi şi Intervenţie în Agricultură, raportată la suprafața de teren deținută și declarată de producător.

Autorii amendamentelor:

Daniel Blaga, deputat USR
Viorel Băltărețu, deputat USR
	1. Argumente susținere 

b) clarificarea faptului că solicitanții schemei nu sunt obligați să îndeplinească cumulativ condițiile de la lit b).

d) Legumicultorii își desfășoară o mare parte de activitate și în câmp deschis. 

f) APIA poate face verificări încrucișate între valoarea producţiei comercializate declarate de solicitant și producția efectivă pe care acesta o poate obține raportat la suprafața de teren deținută și declarată. 

2. Argumente respingere

Au fost operate modificări pe aceste puncte în timpul dezbaterilor pe acest proiect de lege.
	Camera Deputaților

